alexandrainst/scandi-wiki huggingface dataset:
Hydrethus

Hydrethus er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små, avlange, blanke, mørke elvebiller. Hodet er lite, antennene er middels lange, 11-leddete, trådformede. Dekkvingene er avlange med punktrekker. Beina er lange, særlig fotleddene, og ganske kraftige. Det ytterste fotleddet bærer ganske store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Larvene i denne slekten lever på død ved som ligger under vann, og er avhengige av mikrober for å fordøye veden. Larveutviklingen er ganske langsom og det tar gjerne 4-6 år å komme seg gjennom livssyklusen, men de voksne billene lever bare ca. 3 uker.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet.

Utbredelse 
Slekten er kjent fra Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien Larainae LeConte, 1861 – for det meste tropiske arter
 Slekten Hydrethus Fairmaire, 1889
 Hydrethus dermestoides Fairmaire, 1889
 Hydrethus elouardi Bameul, 1996
 Hydrethus perrieri Delève, 1963
 Hydrethus proximus Delève, 1963

Referanser

Litteratur

Eksterne lenker 
 

Elvebiller
Biller formelt beskrevet i 1889
Madagaskars insekter
Lobelmis

Lobelmis er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små, avlange elvebiller. Artene i underfamilien Elminae er glatte og blanke, med litt metallisk glans. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. Hodet er lite, antennene er middels lange, 7–11-leddete, tråd- eller kølleformede. Brystskjoldet (pronotum) har opphøyde lengdelister hos underfamilien Elminae. Dekkvingene er avlange med punktrekker, ofte også opphøyde lengdelister. Beina er lange, særlig fotleddene, og ganske kraftige. Det ytterste fotleddet bærer uvanlig store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset. Denne slekten utmerker seg med ganske lange bein med store klør som hjelper dem holde seg fast i rennende vann.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien elvebiller (Elminae) Curtis, 1830
 Slekten Lobelmis Fairmaire, 1898 
 Lobelmis cucullata Fairmaire, 1898
 Lobelmis harrisoni Delève, 1967
 Lobelmis lineicollis (Fairmaire, 1902)
 Lobelmis minuta Delève, 1964
 Lobelmis odiosa (Grouvelle, 1906)
 Lobelmis subnigra (Grouvelle, 1906)
 Lobelmis vicina Delève, 1964

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936

Eksterne lenker 
 

Elvebiller
Biller formelt beskrevet i 1898
Pseudeucinetus

Pseudeucinetus er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys.

Utseende 
Små (ca. 1,7-1,9 millimeter), ovale, fint hårete, mørke biller. Dekkvingenes bakre del kan være brunrøde.

Levevis 
Lite er kjent om biologien til denne slekten, de fleste kjente eksemplarene er fanget i lysfeller, men de er også funnet på elvebredder med mudder og steiner.

Utbredelse 
Slekten er utbredt i Sørøst-Asia og Oseania, fra India i vest til Salomonøyene i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Limnichidae Erichson, 1846
 Underfamilien Thaumastodinae
 Slekten Pseudeucinetus Heller, 1921 
 Pseudeucinetus javanicus Yoshitomi & Putra, 2010
 Pseudeucinetus novabritannica Delève, 1973 
 Pseudeucinetus solomonicus Yoshitomi & Putra, 2010
 Pseudeucinetus spilmani Spangler, 1995  	 
 Pseudeucinetus uenoi Spangler, 1995  	 
 Pseudeucinetus zygops Heller, 1921

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Limnichidae.

Eksterne lenker 

 

Limnichidae
Biller formelt beskrevet i 1921
Sosteamorphus

Sosteamorphus er en slekt av mudderbiller som lever i eller ved vann. De er avlange biller, som oftest er oversiden kledt med lange, oppstående hår. Antennene er karakteristiske, ganske korte, de 5-6 ytterste leddene danner en kølle eller har kamaktige utvekster.

Utseende 
En liten (2,8-4,5 millimeter), avlang, halvmatt mørkbrun mudderbille. Antennene er kortere enn hodets bredde. Pronotum er avrundet, bredere enn dekkvingene som er noe pæreformede, svært knudrete. Beina er nokså korte.

Levevis 
I motsetning til de fleste andre mudderbiller er denne arten ikke knyttet til vann, men lever mellom løvstrø i skog.

Utbredelse 
Slekten er utbredt i Chile, der den er vidt utbredt.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien mudderbiller, Dryopidae
 Slekten Sosteamorphus Hinton, 1936 
 Sosteamorphus verrucatus Hinton, 1936

Referanser

Litteratur

Eksterne lenker 
 

Mudderbiller
Biller formelt beskrevet i 1936
Chiles insekter
Anchycteis

Anchycteis er en slekt av biller der de fleste, men ikke alle, artene har karakteristiske kamformede antenner. De fleste artene lever i eller ved ferskvann, men noen er landlevende og beiter på mikroskopiske sopper.

Utseende 
En middelsstor (ca. 12 millimeter), avlang, halvblankt svart bille. Antennene er nesten så lange som kroppen, tynne og kamformede hos hannen, sagtakkede hos hunnen. Hodet er rundet med middelsstore fasettøyne, pronotum klokkeformet. Dekkvingene er nokså jevnbrede, litt bredere enn pronotum, med kraftige punktstriper.

Levevis 
Arter i denne slekten kan finnes i kalde, klare bekker.

Utbredelse 
Arten er utbredt i det vestlige Nord-Amerika (Oregon, California), skal også forekomme i det nordvestlige Sør-Amerika, også i Øst-Asia (Japan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien kamfølerbiller, Ptilodactylidae Laporte de Castelnau, 1836
 Underfamilien Anchytarsinae
 Slekten Anchycteis Horn, 1880
 Anchycteis brunneicornis (Lewis, 1895)
 Anchycteis miyatakei (Nakane, 1952)
 Anchycteis monticola (Nakane, 1952)
 Anchycteis velutina Horn, 1880

Referanser

Eksterne lenker 
 bugguide.net - bildedatabas eover nordamerikanske insekter 
 

Kamfølerbiller
Biller formelt beskrevet i 1880
Paratelius

Paratelius er en slekt av rødvinger der hunnene er larvelignende.

Utseende 
Hannene er middelsstore (6-8 millimeter), slanke, røde til brunrøde rødvinger. Antennene er svarte, svært kraftige, litt lengre enn til nesten dobbelt så lange som kroppen, bredt sagtakkede. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er jevnbrede med tre opphøyde lengderibber, hvert ribbemellomrom med to rader av store, tverrbrede groper. Beina er mørke, ganske korte.

Levevis 
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Sørøst-Asia.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Ateliinae Kleine, 1928
 slekten Paratelius Kazantsev, 1992
 Paratelius diversicornis (Pic, 1912)
 Paratelius emasensis Malohlava & Bočak, 2009
 Paratelius juvencus (Kleine, 1932)
 Paratelius nigricornis Malohlava & Bočak, 2009
 Paratelius snizeki Malohlava & Bočak, 2009

Referanser

Eksterne lenker 
 

Rødvinger
Biller formelt beskrevet i 1992
Lolodorfus

Lolodorfus er en slekt av rødvinger der hunnene er larvelignende.

Utseende 
Hannene er middelsstore, slanke, brungule rødvinger. Antennene er slanke, trådformede. Pronotum er trapesformet, noe bredere enn langt. Dekkvingene er avsmalnende bakover uten opphøyde lengderibber, fint hårete.

Levevis

Utbredelse 
Slekten er utbredt i Kamerun.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Dexorinae Bocak & Bocakova, 1989
 slekten Lolodorfus Bocakova, 2014
 Lolodorfus flavus Bocakova, 2014

Referanser

Eksterne lenker 
 

Rødvinger
Biller formelt beskrevet i 2014
Kameruns insekter
Rolle (Sveits)

Rolle er en kommune i kanton Vaud i Sveits.  Kommunen hadde 5.762 innbyggere i 2010 og et areal på 2.72 km². Kommunesenteret ligger 376 meter over havet. Det var setet for distriktet Rolle fram til 2006, da dette ble en del av distriktet Nyon. Kommunen er på nordvestsiden av Genfersjøen mellom Nyon og Lausanne. Rolle ligger om lag 30 km nordøst for Genève i vinområdet La Côte og flott utsyn mot Alpene.

Kilder 
Denne artikkelen bygger på «Rolle» fra engelsk wikipedia den 13. mars 2012.

Eksterne lenker
 Turisme i Rolle

Byer i Sveits
Kommuner i Sveits
Vaud
Day Dreams

Day Dreams er en amerikansk stumfilm fra 1919 regissert av Clarence Badger.

Skuespillere 
 Madge Kennedy som Primrose
 John Bowers som Dan O'Hara
 Jere Austin som George Graham
 Alec B. Francis
 Grace Henderson

Referanser

Eksterne lenker 

Stumfilmer fra USA
Filmer fra 1919
Ferrari Purosangue

Ferrari Purosangue (2022–) er en sportslig familiebil lansert av italienske Ferrari i september 2022, og leveringsklar i 2023.

Purosangue er italiensk for fullblods og er første SUV fra Ferrari med en høyde på 1,589 meter over bakken. Den har samme firehjulsdrift som Ferrari GTC4Lusso, men kun drift på bakhjulene i svært høye hastigheter.  Girkassen er en 8-trinns automat.  Hjulene styres fra rattet og man har en begrenset styring også på bakhjulene.

Videre er Purosangue ifølge fabrikken, den første Ferrari med fire dører. Den har fire seter, to foran og to bak. Bakdørene åpner baklengs. Bilens bagasjerom rommer rundt 480 liter med ting. Med en vekt på to tonn er den 35 cm lengre enn I Roma, og den 6,5 liter store V12-motoren yter noe over syv hundre hestekrefter.

Referanser

Ferrari-modeller
Bilmodeller introdusert i 2022
La Côte

La Côte er et vindyrkende område på  nordsiden av Genfersjøen, som strekker seg fra Nyon til Lausanne i  Kanton Vaud i Sveits.

Vindyrking
Området er kjent for sine vakre vingårder med utsyn mot Alpene på den andre siden av innsjøen.

Liste over områdets appellasjoner (Appellation d’Origine Contrôlée) 
 Aubonne
 Begnins
 Bursinel
 Féchy
 Lonay
 Luins
 Mont-sur-Rolle
 Morges
 Nyon
 Perroy
 Tartegnin
 Côteau de Vincy
 Vinzel

Steder
Mies (Sveits)
Coppet
Founex
Prangins
Gland
Gilly
Luins
Vinzel
Bursins
Tartegnin
Rolle
Mont-sur-Rolle
Perroy
Allaman
Aubonne
Etoy
Saint-Prex
Morges
Préverenges
Saint-Sulpice

Kilder
Denne artikkelen bygger på «La Côte» fre den engelske utgave av wikipedia,  den 10. mars 2012.

Litteratur 
 Henri Meylan, Pays de Vaud, une terre, une histoire, éditions Cabédita, 1996 en ligne
 Jean-Luc Berger, Les filières de la vinification, in La vigne et le vin, numéro hors série trimestriel de Science & Vie, n° 155, septembre 1986, p.72-79, 
 Colette Navarre, L'œnologie, Éd. J. H. Baillière, (Technique et Documentation - Lavoisier), Paris, 1988,

Eksterne lenker

Vaud
Vindistrikter
Lycoprogentes

Lycoprogentes er en slekt av biller i familien rødvinger (Lycidae). De fleste er mer eller mindre røde på farge, dette er et signal om at de er usmakelige og giftige, såkalt aposematisme.

Utseende 
Middelsstore (5-12 millimeter), avlange, rødlige rødvinger. Kroppen er mørkbrun til svart, men pronotum og dekkvinger er rødlige eller gulbrunlige. Antennene er litt kortere enn kroppen, ganske kraftige og litt sagtakkede. Pronotum er avrundet firkantet med en skarpt avgrenset, rombeformet grop i midten. Dekkvingene er jevnbrede, fint hårete, uten nettskulptur, med fine punktstriper.

Larvene er avlange og flate, som oftest harde (kraftige sklerotiserte). Hos én gruppe er hunnene larvelignende (larviforme hunner) hele livet, disse har korte, to-leddete antenner.

Levevis 
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Øst-Asia.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Dictyopterinae Houlbert, 1922
 stammen Lycoprogenthini Bocák & Bocákova, 2008
 slekten Lycoprogentes Pic, 1915
 Lycoprogentes aurantiacus Kazantsev, 2014
 Lycoprogentes bonaparte Kazantsev, 2014
 Lycoprogentes grooaterti Kazantsev, 2014
 Lycoprogentes himalejicus (Bourgeois, 1881)
 Lycoprogentes holzschuhi Kazantsev, 2014
 Lycoprogentes nigrostriatus (Kleine, 1926)
 Lycoprogentes rubicundus Kazantsev, 2014

Referanser

Eksterne lenker 
 

Rødvinger
Biller formelt beskrevet i 1915
Aplatopterus

Aplatopterus er en slekt av biller i familien rødvinger (Lycidae).

Utseende 
En middelsstor, avlang, skarpt rød rødvinge.

Levevis 
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten har en europeisk utbredelse og forekommer over det meste av Europa.
I Norge er arten funnet nær Oslo, men arten er vurdert som kritisk truet i Norge

Systematisk oversikt 
Arten hra vært plassert i slekten Lopheros, men navnet Aplatopterus er nå satt inn igjen .

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien nettrødvinger, (Erotinae LeConte, 1881)
 stammen Lopherotini Kazantsev, 2012
 slekten Aplatopterus Reitter, 1911
 Aplatopterus rubens (Gyllenhal, 1817) ( = Lopheros rubens)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 6-7. 344 sider. ISBN 8712166936
 Silfverberg, H. 1992. Enumeration Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Rødvinger
Biller formelt beskrevet i 1911
Leptolycus

Leptolycus er en slekt av rødvinger der hunnene er larvelignende.

Utseende 
Hannene er middelsstore, slanke, brunrøde til brunsvarte rødvinger. Antennene er noksåm kraftige, ikke sagtakkede, rundt halvparten så lange som kroppen. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er utvidet bakover (litt pæreformede). Beina er mørke, ganske korte. Hunnene er foreløpig ukjente, men man antar at de er larvelignende (neoteniske).

Levevis 
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Karibia.

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Leptolycinae Leng & Mutchler, 1922
 slekten Leptolycus Leng & Mutchler, 1922
 underslekten Baholycus Bočak, 2001 - usikkert om denne er forskjellig fra Leptolycus i snever forstand
 Leptolycus barahonensis Bočak, 2001 
 Leptolycus flavoapicalis Bočak, 2001 
 Leptolycus masneri Bočak, 2001 
 underslekten Leptolycus (i snever forstand)
 Leptolycus flavicollis  Leng & Mutchler, 1922
 Leptolycus falsoheterocornis  Ferreira & Ivie, 2022
 Leptolycus heterocornis  Leng & Mutchler, 1922 - Puerto Rico
 Leptolycus nigrostriatus Bočak, 2001 
 Leptolycus viensis  Ferreira & Ivie, 2022

Referanser

Eksterne lenker 
 

Rødvinger
Biller formelt beskrevet i 1922
Khamzat Tsjimaev

Khamzat Khizarovitsj Tsjimaev (russisk skrivemåte: Хамзат Хизарович Чимаев, svensk skrivemåte: Chamzat Tjimajev, engelsk skrivemåte: Khamzat Chimaev), (født 1. mai 1994 i Beno-Jurt i Republikken Tsjetsjenia, Russland) er en svensk-russisk MMA-utøver og bryter av tsjetsjensk opphav som siden 2020 har vært under kontrakt med UFC, der han stiller i vektklassene weltervekt og mellomvekt.

MMA-resultater

Referanser

Eksterne lenker 
 

MMA-utøvere
Svenske brytere
Svenske sportsutøvere
Personer fra Tsjetsjenia
Dodecatoma

Dodecatoma (Westwood, 1843, ikke Dufour, 1841) er en slekt av selvlysende biller som bare finnes i Asia. De ble tidligere regnet til samme familie som de amerikanske artene i familien Phengodidae, men er nå skilt ut som en egen gruppe.

Utseende 
Middelsstore (5 – 35 mm) biller, de larvelignende hunnene størst. Hannene er avlange, med et stort hode som gjerne er bredere enn brystskjoldet (pronotum), med store fasettøyne. Antennene er korte (kortere enn hodebredden), tråd- eller kamformede, med enten 3 eller 12 ledd. Brystskjoldet (pronotum) er omtrent firkantet. Dekkvingene er myke, de dekker flygevingene, men ofte ikke de bakerste bakkroppsleddene. Bakkroppen er lang og kjegleformet. Beina er ganske lange og tynne. Hunnene er larvelignende, avlangt spoleformet, bredest på midten, hodet er ganske lite, antennene korte og sylindriske.

Levevis 
Larver og hunner lever på bakken, gjerne mellom løvstrø. De er sannsynligvis rovdyr. Hannene flyr godt og blir gjerne tiltrukket til lys. I likhet med mange beslektede familier sender disse billene ut lys. Noen arter utmerker seg ved at de kan sende ut lys i flere farger.

Systematisk inndeling 
Navnet Dodecatoma Dufour, 1841, en slekt av steinfluerǏ, er eldre, men dette har blitt satt til side av den internasjonale komiteen for zoologisk nomenklatur.

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien Rhagophthalmidae
 Slekten Dodecatoma Westwood, 1843
 Dodecatoma bicolor Westwood, 1843
 Dodecatoma fuscicornis Gorham, 1895
 Dodecatoma gracilis Wittmer, 1995
 Dodecatoma parvicornis Wittmer, 1979
 Dodecatoma riedeli Wittmer, 1995

Eksterne lenker 

 

Biller formelt beskrevet i 1843
Phengodidae
Sondre Tveit Brekke

Sondre Tveit Brekke er en norsk idrettsutøver i håndbak.

Resultater:

EM 
WAF EuroArm

NM Senior

NM Junior 18

Kongepokal 
Vinner av kongepokalen på NM i Skien 2022.

Referanser 

Norske håndbakutøvere